open-index/open-wikipedia-markdown huggingface dataset:
Александар Малинков

**Александар Малинков** (р. , Кавадарци) — македонски театарски, филмски и телевизиски глумец и режисер. Во 1985 година Дипломира на Факултет за Драмски уметности во Скопје, на отсекот за актерска игра во класата на проф. Владимир Милчин. Од 1985 година е вработен во Театарот при Дом на Културата „Иван Мазов Климе“ во Кавадарци како глумец и режисер.

## Филмографија

## Сеќавање на Петре Тодоровски
На 20-годишнината од убиството на Петре Тодоровски, Градските гробишта во алеата на жртвите паднати 1991 година било организирано сеќавање на младиот војник. На овој настан како нивен семеен пријател, Александар Малинков ја прочитал песната „За навек – за оној кој го нема“ од книгата „Мојот блуз” од братот на Петре, Марјан Тодоровски.

## Наводи

Категорија:Глумци од Кавадарци
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Категорија:Македонски режисери

## Надворешни врски
*
Вангел Шорков

**Вангел Шорков** ( во  —  во ) — македонски хирург.

## Животопис

Шорков завршил медицина во Стразбур, Франција, во 1925 година, а хирургија специјализирал во Париз. Во периодот 1930-1939 работел во приватна практика, а потоа бил хирург во Бановинската болница во Битола.

Во времето на Втората светска војна ги лекувал партизаните. По Ослободувањето бил назначен за хирург и управник на Болницата во Охрид (февруари, 1925 г.), каде што останал до крајот на животот.

## Наводи

Категорија:Македонски хирурзи
Томо Видов

**Томо Видов** (р. , Скопје - , Скопје) — македонски театарски, филмски и телевизиски глумец. Бил вработен во Драмски театар - Скопје.

## Филмографија

## Надворешни врски
* 

Категорија:Глумци од Скопје
Категорија:Македонски филмски глумци
Категорија:Македонски театарски глумци
Категорија:Македонски телевизиски глумци
Категорија:Југословенски глумци
Иверица

[десно|мини|Иверица со [фурнир]]
мини|Пресек на иверица
**Иверица** — општо име за плоча направена од дрвени иверки или други лигноцелулозни материјали кои се врзуваат заедно со органско врзивно средство користејќи висока температура, притисок, влага, зацврстувачи итн.

Според методот на пресување, има нормално пресувани и истиснувани (екструзионо пресовани) иверици. При нормално пресување, силата на притискање делува нормално на површината на плочата, така што иверките се поставуваат паралелно со површината на плочата, додека со постапката на истиснување, притискањето се врши паралелно со површината на плочата, а иверките се поставуваат нормално на површината на плочата.

Според зафатнинската маса, ивериците се делат на: ивериции со мала зафатнинска густина (изолациски иверици; 3), средна зафатнинска маса (400 кг/м3 − 800 кг/м3) и голема зафатнинска маса (> 800 кг/м3). Се изработува од отпадно дрво, струготини и иверки, кои се мешаат со посебно лепило и потоа се притискаат до одредена дебелина. Опремената иверица е покриена со фурнир или пластични фолии со имитација на висококвалитетни дрвени обрасци. Се користи за изработка на мебел, обложување ѕидови, рекламни паноа и сл.

Најчести видови на суровини за производство на иверица се: стандардна иверка, вафер и стренд.

## Наводи

## Надворешни врски
* Composite Panel Association: Particleboard 
* European Panel Federation: Particleboard

Категорија:Градежни материјали
Категорија:Дрвна индустрија
Шперплоча

мини|Шперплоча
**Шперплоча** () — дрвена тенка плоча, добиена од неколку листови фурнир залепени под голем притисок, што ја прави отпорна на искривување. Се користи за изолација и во техничка култура. Се користи и за изработка на разни модели на куќи и градови. Таа е лесна, мека, цврста и непорозна. Шперплочата се добива со вкрстено лепење на непарен број слоеви фурнир.

Како и другите производи со дрвена основа, шперплочата е чувствителна на атмосферски влијанија, па затоа се препорачува соодветно складирање и внимателно ракување. Кај повеќето видови шперплочи, малите промени во содржината на влага нема да предизвикаат промена во димензиите. Се препорачува шперплочата за внатрешна употреба да се чува под исти услови како што ќе бидат изложени на местото на вградување. Шперплочата се добива со сечење и лепење на непарен број слоеви фурнир, кои се наредени еден врз друг попречно. На овој начин се зголемува цврстината на шперплочата како материјал. Се користи во занаетчиството и индустријата за производство на мебел, столарија и други предмети.

## Наводи

## Надворешни врски

* APA – The Engineered Wood Association
* Material Uses Pro Woodworking Tips.com
* Canadian Plywood Association - CANPLY

Категорија:Градежни материјали
Категорија:Композитни материјали
Категорија:Германизми
Чукни на некоја врата

**„Чукни на некоја врата“** (англиски: *Knock on Any Door*) — филм на режисерот Николас Реј од 1949 година, снимен по сценариото на Дениел Тарадаш и Џон Монкс Помладиот. Главните улоги ги играат: Хамфри Богарт, Џон Дерек и Џорџ Мекрид.

## Синопсис
Адвокатот Ендрју Мортон (го игра Богарт) успеал да направи голема кариера почнувајќи од ништо. Тој го презема случајот на младито злосторник Ник Роман (го игра Дерек), делумно поради тоа што тој доаѓа од слична средина како него, а делумно и поради тоа што има нечиста совест во врска со случајот на татко му на Ник што го водел пред многу години. На Ник Роман му се суди поради убиство на полицаец...

## Наводи

Категорија:Филмови од 1949 година
Категорија:Американски филмови
Категорија:Црно-бели филмови
Категорија:Филм ноар
Категорија:Филмови на Николас Реј
Категорија:Филмови со Хемфри Богарт
Категорија:Филмови со Хемфри Богарт
Категорија:Филмови со Џон Дерек
Категорија:Филмови со Џорџ Мекрид
Категорија:Филмови на Columbia Pictures
Категорија:Филмови поврзани со убиства
Категорија:Филмови за судски процеси
Лимфедем

**Лимфедем** е состојба на локализиран оток предизвикан од компромитиран лимфен систем. Лимфниот систем функционира како критичен дел од имунолошкиот систем и ја враќа интерстицијалната течност во крвотокот. Лимфедемот е најчеста компликација на терапијата на канцер или паразитски инфекции, но може да се забележи и кај голем број на генетски заболувања. Иако не може да се излечи и е прогресивна, голем број на третмани може да ги подобрат симптомите. Ткивата со лимфедем имаат висок ризик од инфекции бидејќи лимфниот систем е компромитиран.

Иако не постои лек, третманот може да ги подобри исходите. Тука спаѓаат компресивна терапија, добра нега на кожата, вежби и мануелна лимфатична дренажа (MLD), кои заедно се познати како комбинирана деконгестивна терапија. Диуретиците не се корисни.

## Наводи

Категорија:Лимфатична патологија
Живко Шкоклевски

**Живко Шкоклевски** ( во  —  во ) — македонски градежен инженер и универзитетски професор на Градежниот факултет во Скопје.

## Животопис

Дипломирал во Прага во 1960 година, а докторирал во Скопје во 1983 година.

Учествувал во регулацијата на повеќе наши реки. Напишал учебник „Регулација на водотеци“, како и неколку други книги, меѓу кои и монографии за регулацијата на Вардар и за Дојранско Езеро.

Предавал на Градежниот факултет во Скопје од 1989 година до неговото пензионирање по предметите Хидраулика, Хидрологија и Речна хидротехника.

## Наводи

Категорија:Македонски градежни инженери
Категорија:Македонски универзитетски професори
Категорија:Југословенски градежни инженери
Категорија:Југословенски универзитетски професори
Скафизам

**Скафизам** — староперсиски начин на погубување што довел до особено болна смрт, која всушност најверојатно не ни постоела. Името доаѓа од грчкото σκάφη, што значи „чамец“. Осудениот на смрт со скафизам е соблечен целосно гол и затворен во празниот простор на два цврсто прицврстени тесни чамци или издлабени трупци, а главата, рацете и нозете му остануваат испакнати. Потоа е принуден да проголта обилни количини мед и млеко додека не развие остро растројство. Дополнително се полева со мед (или мед и млеко) за да се привлечат инсекти, посветувајќи посебно внимание на очите, ушите, устата, лицето, половите органи и задниот премин. Така врзан и наполнет се остава во некое калливо езеро или на сонце.

Со текот на времето, празниот простор помеѓу чамците, односно отворите, почнале да се полнат со измет на осудените на смрт. Тие привлекуваат уште повеќе инсекти, кои почнуваат да го јадат незаштитеното месо и да живеат во него. Нивното копање доведува до прекин на крвоснабдувањето, со што месото се зафатува со гангрена. Секој ден следи дополнително хранење на смртникот со мед и млеко за да се продолжи времетраењето на мачењето. Кога смртта милосрдно се случува, таа најчесто е од комбинација на дехидрација, глад или септичен шок. Можно е да се постигне и делириум, обично по неколку дена.

## Историски докази

## Наводи

## Надворешни врски

* Lexicon Universale, Historiam Sacram Et Profanam Omnis aevi, omniumque Gentium
* Tortures and Torments of the Christian Martyrs
* Artaxerxes by Plutarch
* BREWER: Dictionary of Phrase and Fable, Scaphism
* Traité des instruments de martyre et des divers modes de supplice employés par les paiens contre les chrétiens

Категорија:Смртна казна
Категорија:Начини на погубување
__СОСОДРЖИНА__
__ИНДЕКС__
Македонски правопис со правописен речник (1950)

**„Македонски правопис со правописен речник“** – учебно помагало напишано од Блаже Конески и Крум Тошев. Книгата била одобрена од Министерството за просвета на  11 декември 1950 со решение 13865, а ја издало Државно книгоиздателство на НР Македонија.

## Содржина
Правописот содржи пет глави.

### Пишување на гласовите
Во оваа глава се опфатени следните поглавја:
* Азбуката
* Самогласките
**а
**о
**у
**е, и
**Вокално р
**ол
* Согласките
**ј
**ќ, ѓ
**ѕ
**л, љ
**њ
**х
**в
**ф
* Согласките на крајот на зборот
* Едначење по звучност
* Правописот на некои согласни групи
* Правопис на некои наставки

### Преглед на формите
Во оваа глава се опфатени следните поглавја:
* Членот
* Именки
* Придавки
* Сложени именки и придавки
* Броеви
* Заменки
* Глаголи
* Глаголски форми
* Предлози
* Прилози
* Пишувањето на други зборови и партикули

### Пренесување на делови од зборови од еден ред во друг
Оваа глава нема поглавја.

### Употреба на голема и мала буква
Оваа глава нема поглавја.

### Интерпункција
Во оваа глава се опфатени следните поглавја:
* Точка
* Прашалник
* Извичник
* Две точки
* Пауза
* Наводници
* Запирка
* Апостроф

### Правописен речник
По петте глави од правописот следи Правописниот речник.

Речникот содржи повеќе од 5.000 збора, при што се опфатени и имиња на топоними и лични имиња.

Глаголите од *а*-групата се дадени во прво лице еднина, а глаголите од *и*- и *е*-групата, во прво и второ лице еднина.

## Наводи

Категорија:Македонски јазик
Категорија:Правопис на македонскиот јазик
Категорија:Книги од 1950 година
Категорија:Дела на Блаже Конески
Категорија:Дела на Крум Тошев
Категорија:Македонски речници
Светомир Шкариќ

**Светомир Шкариќ** (р.  во ) — македонски правник и универзитетски професор на Правниот факултет во Скопје.

## Животопис

Основно образование завршил во Дојран и Гевгелија, а гимназија во Струмица во 1960 година. Бил победник на првите два натпревара во ораторство на Скопскиот универзитет (1961 и 1962), учесник на четири младински работни акции на автопатот „Братство и единство“ (1958, 1959, 1962 и 1963) и на студентската работна акција за расчистување на урнатините од земјотресот во Скопје (1963).

Дипломирал на Правниот факултет во Скопје во 1965 година. Активно учествувал во студентските протести на Белградскиот универзитет во 1968 година. Магистрирал во 1972 година и докторирал на Правниот факултет во Белград на тема „Смислата и значењето на делегатството во општествено-политичкиот систем на Југославија“ во 1978 година.

Бил избиран за асистент во 1969 година, за доцент во 1978 година, за вонреден во 1983 година и за редовен професор на Правниот факултет во Скопје во 1988 година по Уставно право и политички систем. На факултетот бил основач на научните дисциплини: Споредбено уставно право (1993), Уставно право на Европа (2005), Политички теории и Теории за мирот и конфликтите.

Имал студиски престој во Гренобл (1971-1972), како и во Сапоро и Токио (1996).

Бил директор на Институтот за социолошки и политичко-правни истражувања во Скопје (1978–1982), член на Европскиот комитет за правна соработка на Советот на Европа (1998–2003), судија на Европскиот граѓански суд во Берлин за утврдување на одговорноста на германските пратеници и политичари за бомбардирањето на СР Југославија (1999–2000) и визитинг професор на Правниот факултет на Универзитетот „Монтескје“ во Бордо, Франција (2002).

Учествувал на конгресите на Меѓународното здружение за уставно право (1983, 1995, 2007), на Меѓународното здружение за политички науки (1978 и 1982), на Меѓународното здружение за истражување на мирот (1996, 1998, 2000 и 2002) и на Светскиот јавен форум – Дијалог на цивилизациите (2005 и 2007), како и на поголем број меѓународни научни конференции и симпозиуми на триесетина универзитети од сите континенти.

Поднесените трудови ги објавил во книгата „Македонија на сите континенти: мир, демократија и геополитика“ во Скопје во 2000 година. Објавил над 150 статии од областа на уставното право, политичките науки и мировните студии, од кои поголемиот дел на француски, англиски, руски и јапонски јазик.

Бил претседател на Здружението за уставно право на Македонија од 1994 година, експерт на ООН за избори од 1998 година, професор по уставно право на Правниот факултет на Универзитетот „Гоце Делчев“ во Штип од 2008 година, како и советник на Претседателот на Република Македонија од 2009 година.

## Наводи

Категорија:Македонски правници
Категорија:Македонски универзитетски професори
Адам

[мини|228x228пкс|Адам во „[Создавањето на Адам“ од Микеланџело]]
**Адам** (хебрејски: „човек“; веројатно поврзан со хебрејскиот *adamah*, „земја“ или акадски *адам*, „да се создаде“) — според Библијата, првиот човек создаден од Јахве, Бог, *од прашина (или кал) на земјата и му вдахнал во лицето животен дах/дух*. Прво живеел во земниот рај, но Јехова го истерал оттаму поради првобитниот грев што го направил на убедување на неговата жена: Ева. Хебрејскиот мит за првиот пар луѓе е поврзана со вавилонските и другите семитски митологии . Како предок на човечкиот род, Адам го обожаваат Евреите, муслиманите и христијаните.

Според исламското учење, Адем (Адам) бил исфрлен од рајот заедно со неговата сопруга Хава (Ева) поради гревовите што ги направиле заедно, т.е. Хава не го убедила Адем да го јаде забранетото овошје, туку тоа го направиле заедно. Тие беа исфрлени од рајот во петок, а гревовите им беа простени во петок.

Митската личност на Адам служи како мотив во легендите, апокрифите, средновековните мистерии, уметничкото литературно творештво (Милтон, Клопсток, Хабделиќ, Крањчевиќ ) и визуелната претстава (древните христијански катакомби, саркофази и мозаици ; средновековни порти и минијатури на портретите; фрески на пример на таванот на Сикстинската капела).

## Наводи

Категорија:Исламски пророци
Категорија:Јудаизам
Петро Кухарчук

мини|десно|Петро Кухарчук
**Петро Кухарчук** (; роден 2 јули 1962 година во селото Студеница, Житомирската Област)&nbsp;— украински писател, учител, професор, член на Националниот сојуз на писателите на Украина, познат под псевдонимот Ладо Ориј.

## Биографија
Роден е на 2 јули 1962 година во селото Студеница, Коростишевски реон, Житомирската Област.

Завршил средно училиште во Студеница (1979), Државниот педагошки институт во Житомир(1984), Националната академија за јавна администрација под претседателот на Украина, се здоби со квалификација Магистер по јавна администрација (2003).

Во 2009 година станал кандидат за науки во јавна администрација.

Во 2013-2018 година, тој работеше како професор на одделот за социјални и хуманитарни дисциплини на Комуналната установа „Регионален институт за постдипломско педагошко образование Житомир“ на Регионалниот совет на Житомир.

Од 2018 година е вонреден професор на Катедрата за јавен менаџмент и администрација на Комуналната високообразовна институција „ Академија за континуирано образование во Виница “  .

Автор на повеќе од 50 научни трудови.

Под псевдонимот Ладо Ориј објави збирки

* „Рефлексии“  (2013),
* „Неискажливо“  (2016),
* „Јазик на душата“  (2016)  .

Објавил збирки под свое име:

* „Круг“  (2017),
* „Снегулки“  (2017),
* „Агапе“  (2019).

## Наводи

Категорија:Украински писатели
Категорија:Родени во 1962 година
Категорија:Родени на 2 јули
Ектенија

[мини| Руски православен [ѓакон пее ектенија. Забележете го орарот, чиј крај го крева ѓаконот по секоја молба.]]
**Ектенија** (од ; буквално, „вредност“) — низа од молитви во источните православни и византиските католички богослужби.

Ектенијата обично се пее од ѓакон, а хорот или присутните ги пеат одговорите. Додека ја завршува секоја молитва, ѓаконот го крева крајот на својот орар и се прекрстува, ако нема ѓакон што служи, молбите ги упатува свештеник. За време на многу ектении, свештеникот тивко ја кажува молитвата. По последната молитва на ектенијата, свештеникот кажува екфонеза која, кога се кажува тивка молитва за време на ектенијата, е неговата последна фраза.

Кога нема свештеник присутен за време на канонските часови, не се пее ектенија, туку чтецот ја заменува со зборовите „Господи, помилуј“, три, дванаесет или четириесет пати, во зависност од тоа која ектенија се заменува.

## Преглед
Главните облици на ектенија се:

* **Голема ектенија** (словенски: ):
*: Така се нарекува не само поради нејзината должина, туку и поради нејзината важност, приближувајќи се кон почетокот на големите богослужби како што се Божествена литургија, утрена, вечерна, крштение, света вода, итн. Оваа ектенија се нарекува и Ектенија на мирот словенски: ) заради воведната молитва: „Во мир да Му се помолиме на Господа“.
* **Прозидбена ектенија** (словенски: ):
*: Така се нарекува затоа што повеќето молби завршуваат со зборовите на ѓаконот: „...да побараме од Господа“, на што хорот одговара: „Дај, Господи“. (словенски: .)
* **Сугуба ектенија** (словенски: ) понекогаш и *Царска ектенија, Зголемена ектенија, Жестока ектенија*:
*: Оваа ектенија е извонредна поради жарот пренесен во молитвите и звучно слушнат во одговорите, како што укажува трикратниот одговор на хорот, „Господи, помилуј“ (трипати). На божествената литургија, оваа ектенија може да се надополни и со посебни молитви, според потребата, како што смета свештеникот.
* **Мала ектенија** (словенски: ):
*: Тоа е скратена верзија на големата ектенија, има две прозби и возглас на крајот. Се појавува во пишаните документи уште од IV век. Се изговара на вечерната, утрената и на литургијата, како и на другите богослужбени чинови.
* **Ектенија на огласените** (словенски: ):
*: На Божествената литургија, со оваа ектенија традиционално завршува делот од богослужбата на кој им било дозволено да присуствуваат катихумените. Оваа литија е составена од неколку молби за катихумените додека се подготвуваат за крштевање, а завршува со отпуштање на катихумените и (во постаро време) затворање на вратите на храмот за сите, освен крстените членови во добра состојба.
* **Ектенија на верните** (словенски:  ):
*: На божествената литургија има еден пар од нив по распуштањето на катихумените и започнување на Литургијата на верните, додека преостанатите се подготвуваат за тајната на Светата причест. Овие се единствени по тоа што ѓаконот извикува: „Мудрост!“ пред свештеникот да ја каже екфонезата.

## Наводи

## Белешки

Категорија:Христијанство
Категорија:Православие
Категорија:Грцизми
Категорија:Зборови што ги нема во ТРМЈ
Њујоршки приказни

**„Њујоршки приказни“** (англиски: *New York Stories*) — омнибус-филм од 1989 година, составен од три дела чија заедничка тема е Њујорк. Првиот дел е насловен „Животни поуки“ во режија на Мартин Скорсезе, според сценариото на Ричард Прајс, а во главната улога настапува Ник Нолти. Вториот дел, со наслов „Живот без Зои“, е режиран од Френсис Форд Копола, а авторка на сценариото е неговата ќерка Софија Копола. Третиот дел носи наслов „Едиповиот бродолом“ во режија на Вуди Ален, кој е автор и на сценариото, а глуми и една од улогите.

## Наводи

Категорија:Американски филмови
Категорија:Филмови на англиски јазик
Категорија:Филмови од 1989 година
Категорија:Филмски комедии
Категорија:Филмови на Мартин Скорсезе
Категорија:Филмови на Вуди Ален
Категорија:Филмови на Френсис Форд Копола
Категорија:Филмови со Вуди Ален
Категорија:Филмови со Ник Нолти
Категорија:Филмски омнибуси
Категорија:Филмови чие дејствие се одвива во Њујорк
Места на задоволство

„***Места на задоволство***“ ― есеј објавен во 1946 година од англискиот автор Џорџ Орвел. Есејот разгледува како во иднина веројатно ќе се развијат одморалишта за задоволство, составени од вештачки средини со празни задоволства. Орвел тврди дека на луѓето им треба мир и да можат да ја ценат природата.

Есејот првпат бил појавен во *Tribune* на 11 јануари 1946 година.

## Резиме
Орвел цитира новинар кој сретнал еден претприемач кој планирал „место на задоволство“ со покрив отпорен на временските услови кој покрива хектари сали за танцување, барови, улички и базени и се капел во вештачка светлина. Ова уследило по средбата со маж кој се жалел дека е штета што никој не нашол начин на кој „човекот може да се опушти, одмори, да игра покер, да пие и да води љубов одеднаш и деноноќно“ и да излезе од него чувство на освежување.

Орвел забележува дека Кубла Кан во песната на Семјуел Колриџ има сè погрешно со тоа што наредил купола за задоволство што содржи свети реки и безмерни пештери. Современите одморалишта ќе бидат многу различни бидејќи се вештачки средини што содржат сè што може да посака човек гладен за живот. Тој посочува дека главните одлики на погледот на современиот цивилизиран човек за задоволството се веќе присутни на крстарење за задоволство или во Лајоновите катчиња (Lyons Corner House) како:

* Човек никогаш не е сам
* Човек никогаш не прави ништо за себе
* Човек никогаш не е на повидок на дива вегетација или природни предмети од кој било вид
* Светлината и температурата се секогаш вештачки регулирани
* Човек никогаш не е надвор од звукот на музиката

Орвел тврди дека конзервираната музика е обезбедена за да се спречи разговорот да стане сериозен и да се спречи почетокот на мислата и дека несвесната цел на современите одморалишта за задоволство е враќање во утробата. Спротивно на тоа, идејата за восхитување на природата е поврзана со чувството за малечок на човекот против моќта на универзумот. Кога голем дел од она што се нарекува задоволство е обид да се уништи свеста, Орвел тврди дека на човекот подеднакво му треба осаменост, креативна работа и чудо и дека најголемата среќа не лежи во релаксација, одмор, играње покер, пиење и водење љубов истовремено.

## Поврзано

* Библиографија на Џорџ Орвел

## Надворешни врски

* Текст на ''Места на задоволство''

Категорија:Дела првично објавувани во Tribune (списание)
Категорија:Есеи од 1946 година
Категорија:Есеи од Џорџ Орвел
Совршен број

мини|Сликовит приказ на состојбата на совршениот број 6

**Совршен број** — број што е еднаков на збирот на своите позитивни делители (вклучувајќи ја и единицата), но без самиот тој број. На пример:

* 6=1+2+3
* 28=1+2+4+7+14

Првите четири совршени броеви се познати уште од дамнешни времиња (пред 2000 години). Третиот совршен број е 496, а четвртиот е 8128. Петтиот совршен број е 33.550.336 и е откриен околу 1460 година. Осумнаесеттиот совршен број има 1937 цифри, а познати се четириесет и осум совршени броеви.

Ојлер докажал дека парните совршени броеви имаат облик 2^{n-1}(2^n-1) каде 2^n-1  е Мерсенов прост број, а обратното тврдење му било познато веќе на Евклид.

## Непарен совршен број
Не е познато дали има некој непарен совршен број, но ако го има тој мора да биде многу голем, поголем од 10300.

## Поврзано
* Теорија на броевите

## Наводи

## Надворешни врски
* Дејвид Мовс: Совршени, прифатени и социјални бројки
* Совршен број - историја и теорија
* https://web.archive.org/web/20181106015226/http://oddperfect.org/

Категорија:Теорија на броевите
Политиката на гладување

„***Политиката на гладување***“ ― есеј објавен во 1946 година од англискиот автор Џорџ Орвел. Есејот ја аргументира потребата да се помогне да се нахранат Европејците по Војната и им се припишуваат мотиви на левичарите кои се противат на идејата.

## Заднина
Рационирањето во Обединетото Кралство било воведено во раната фаза на Втората светска војна и целосно завршило дури во 1954 година. Станало построго по завршувањето на војната отколку за време на воените дејствија, со рационализирање на лебот што започна во 1946 година и со рационализирање на компирот во 1947 година. Ова главно се должи на потребата да биде нахрането населението во европските области кои биле под британска контрола, чии економии биле уништени од борбите.

„Зачувај ја Европа сега“ била организација под покровителство на издавачот на Орвел, Виктор Голанц, кој се занимавал со олеснување и обнова на Европа по војната.

Есејот првпат бил појавен во *Tribune* на 18 јануари 1946 година.

## Резиме
Орвел добил куп книги од Комитетот „Спаси ја Европа сега“ во кој се тврди дека иако сме во разумна добра состојба, добар дел од Европа запаѓа во брутален глад. Тој го спротивставува ова со писмото во *[[Гардијан|The Guardian]]* од шефот на воздухопловниот маршал, сер Филип Жубер, во кое се вели дека при неговото враќање во Кралството, ги затекнал децата како се бледи во споредба со младите со розови образи во Данска и ги критикувал оние кои би ги намалиле сегашните британски оброци, за да им даде повеќе на Германците.

Орвел опширно цитирал од материјалот „Спаси ја Европа сега“ за недостигот на храна и лекови во места како Австрија и Чехословачка и Будимпешта и нарушувањето на законот и редот меѓу децата и известува дека предложената доброволна шема била службено обесхрабрена. Орвел дава две причини зошто Левицата е против шемата. Прво, работничката класа би ја навредила, а второ храната е политичко оружје и русофилите сметаат дека испраќањето храна во Источна Европа е обид да биде поткопан престижот на Советскиот Сојуз. Како заклучок, Орвел тврди дека оставањето на Германците да гладуваат ќе го има истиот учинок како и казнените репарации по Првата светска војна.

## Поврзано

* Библиографија на Џорџ Орвел

## Наводи

Категорија:Дела првично објавувани во Tribune (списание)
Категорија:Есеи од 1946 година
Категорија:Есеи од Џорџ Орвел
Нуќи

**Игор Паниќ** (Белград, 10 август 1996 година), познат како Нуќи е српски  пејач кој пее хип-хоп музика и свири електронска музика.

## Биографија
Одел во основното училиште „Јован Стерија Поповиќ“. Во Белград учел во Четвртата белградска гимназија, и се заинтересирал за музика уште додека бил средно училиште. Почнал да се занимава со музика во 2011 година, кога го снимил својот прв сингл. Во почетокот се посветил на пишување песни, а често правел и паузи бидејќи се занимавал и со видео продукција. Во текот на 2019 г. се вратил на издавањето песни, па таа година објавил сингл и дует *„Све оди тебе“* со Кобрица. Во тој период, Нуќи започнал соработка со продуцентската куќа Генерација Зед.

Тој станал познат на пошироката публика по објавувањето на песната *BeBo* во јуни 2020 година. Текстот и музиката за песната ги напишал сам, а аранжманот го направил Попов од Генерација Зед. Во август истата година ја објавил и песната *Уѓи на*, која моментално е неговата најпопуларна песна и има над 38 милиони прегледи на Јутјуб. Во текот на таа година, Нуќи ги објавил и песните *Hawanae* како и дуетот *Бамби* со Попов.

Следната година ја започнал со песната Бамби, која исто така ја обработил Попов, а текстот и музиката ги напишал тој. Потоа соработуваше со продуцентите на филмот и серијата ''Јужен ветер'', а како дел од соработката снимил песна која била дел од саундтракот на вториот дел од филмот наречен *Јужен ветер 2*.

Освен што пее, тој пишува и песни за други музичари. Соработувал со Малени за кого напишал и компонирал неколку песни, како и со Попов, со кого ги напишал неговите песни *Вино* и *Сем Сем*.

### Видео продукција
Со неговиот брат Марко на почетокот на 2018 година основале продукциска куќа во која двајцата се занимаваат со видео продукција и снимање видео, а меѓу другото работел и спотови за Ацо Пејовиќ, Сергеј Ќетковиќ и Саша Матиќ.

## Белешки

## Наводи

Категорија:Српски музички продуценти
Категорија:Српски хип-хоп музичари
Категорија:Родени во 1996 година
Јавање од Бангор (Орвел)

**Јавање од Бангор** (изворно на англиски: *Riding Down from Bangor*) ― есеј објавен во 1946 година од англискиот автор Џорџ Орвел. Во него, тој размислува за книжевноста за деца од Соединетите Држави од 19 век и за видот на општеството што го прикажува.

## Заднина
Написот бил поттикнат од појавувањето на новото издание на *Хеленовите бебиња* од американскиот автор Џон Хабертон. Романот првпат објавен во 1876 година бил со поднасловот: „Хеленовите бебиња со извесен извештај за нивните начини... невини, лукави, ангелски, бесни, вештерски и одбивни од НИВНАТА НАЈНОВА ЖРТВА“. и е сместена во Њујорк.

Написот бил појавен во *Tribune* на 22 ноември 1946 година.

## Резиме
Појавата на *Хеленовите бебиња* ги поттикнувало мислите на Орвел за впечатокот на светот што го оставаат книгите прочитани во детството. Неговите впечатоци од Соединетите Држави се сведуваат на босоногото момче во училишната соба кое се стреми да стане претседател, и високиот човек потпрен на дрвен ѕид, правејќи повремени набљудувања. Овие идеи се изведени од книги како *[[Том Соер]]*, *Ребека од фармата Санибрук*, *Што направи Кети* и *Мали жени*. Потоа размислува за песната „*Riding down from Bangor*“ заснована на железничко патување од Бангор, Мејн.

Орвел ги идентификува овие дела како со „слатка невиност“ и „бледа вулгарност на јазикот“. Иако го признава грубиот и анархичен елемент во многу тамошни дела, тој забележува дека романите со дејствие на источниот брег опишуваат многу смирено и првостепено општество управувано од бонтон. Ликовите можеби изгледаат смешно, но имаат восхитувачки интегритет и непромислена побожност. Орвел жали што поновите тамошни материјали како Супермен и други стрипови повеќе не се соодветни за деца.

Гледајќи ги Соединетите Држави од деветнаесеттиот век како „богата празна земја“ со малку општествени проблеми и простор за сите што работеле напорно, Орвел заклучува дека „цивилизацијата на Америка на деветнаесеттиот век била капиталистичка цивилизација во нејзините најдобри услови“.

## Поврзано

* Библиографија на Џорџ Орвел

## Наводи

## Надворешни врски

* Текст на есејот ''Riding Down from Bangor''

Категорија:Дела првично објавувани во Tribune (списание)
Категорија:Есеи од 1946 година
Категорија:Есеи од Џорџ Орвел
Шилецот (Орвел)

**„''Шилецот''“** (изворно на англиски: *The Spike*) ― есеј од 1931 година на Џорџ Орвел во кој тој го детализира своето искуство со преноќување во обична просторија на една т.н. куќа за сиромаси или работна куќа (разговорично позната како „шилец“) во близина на Лондон. Оваа епизода од животот на Орвел се случила додека тој намерно живеел како скитник во и околу Лондон како дел од општествениот опит што ќе ја образува основата на неговата прва книга *[[Никој и ништо во Париз и Лондон]]*. Настаните од овој есеј се наоѓаат и во таа книга, иако есејот не е препечатен дословно во книгата.

Орвел бил во Париз, во август 1929 година, кога прв пат испратил примерок од „*Шилецот*“ до списанието *New Adelphi*. *New Adelphi* бил лондонска периодика која била во сопственост на Џон Мидлтон Мари. Мари им ја предал уредувачката управа на сер Ричард Рис и Макс Плоуман, а Плоуман бил тој што го прифатил делото за објавување. Сепак, биле потребни различни ревизии, а делото било испечатено дури во април 1931 година.

## Поврзано

* Библиографија на Џорџ Орвел

## Наводи

## Надворешни врски

* Целосен текст на „Шилецот“

Категорија:Дела првично објавувани во The Adelphi
Категорија:Есеи од 1931 година
Категорија:Есеи од Џорџ Орвел
Некои размисли за големата крастава жаба

„***Некои размисли за големата крастава жаба***“ (изворно на англиски: *Some Thoughts on the Common Toad*) ― есеј објавен во 1946 година од англискиот автор Џорџ Орвел. Делото е пофалба во корист на пролетта.

Есејот првпат бил појавен во *Tribune* на 12 април 1946 година и бил препечатен во *The New Republic* на 20 мај 1946 година. Скратена верзија, „*Скромната жаба*“ (*The Humble Toad*), била појавена во *World Digest* во март 1947 година.

## Заднина
Орвел го сакал природниот свет уште од своето детство, кога се шеташе по полињата околу Хенли на Темза и на Саут Даунс во Истбурн. Неговите писма и дневници го откриваат неговото внимателно набљудување на природата што го опкружува и на теренските експедиции во текот на неговиот живот, дури и кога бил во Каталонија или во санаториумот во Кент во 1938 година.

Орвел бил разочаран од претходните писма со поплаки до *Tribune* кога се впуштил во теми поврзани со природата, наместо во тешка политика. Написот „*Како што те молам*“ (*As I Please*) објавен на 21 јануари 1944 година, кој се однесувал на џбунести рози што ги засадил во колибата во која живеел пред Војната донесол кореспонденција во која е критикувана неговата буржоаска носталгија.

## Резиме
Орвел го опишува појавувањето од хибернација на големата крастава жаба и нејзиниот циклус на рекреација и ја нуди како алтернатива на птиците од родот *Alauda* и јагликата како помалку конвенционален пример за доаѓањето на пролетта. Орвел истакнува дека пролетните задоволства се достапни за секого, не чинат ништо и можат да бидат ценети во градот исто како и во селските краишта.

Сепак, Орвел е загрижен за чувствата во некои групи дека има нешто за осуда во уживањето во природата. За политичкото незадоволство, кое стенка под капиталистичкиот систем, љубовта кон природата изгледа сентиментална. Упорно современите, од своја страна, се чини дека го гледаат ценењето на природата како реакционерно во машинско доба. Орвел ги отфрлал тие идеи и тврди дека задржувањето на љубовта кон природата од детството ја прави поверојатна мирна и пристојна иднина.

## Извадоци
Колку пати сум стоел да ги гледам жабите како се парат, или пар зајаци како имаат боксерски меч во младата пченка, и помислив на сите важни личности кои би ме спречиле да уживам во ова ако можат. Но, за среќа не можат... Атомските бомби се трупаат во фабриките, полицијата шета низ градовите, лагите стигнуваат од звучниците, но земјата сè уште кружи околу сонцето, а ниту диктаторите ниту бирократите, длабоко не ја одобруваат постапката, се способни да го спречат.

## Реакции
Написот поттикнал писмо со благодарност од Џон Бечемен на 18 април 1946 година во кое се вели: „Отсекогаш мислев дека си еден од најдобрите живи писатели на проза“, Тој го пофалил Орвел дека „уживал и го повторил секое чувство“ на неговите размисли за големата крастава жаба.

## Поврзано

* Есеи на Џорџ Орвел
* Библиографија на Џорџ Орвел

## Наводи

Категорија:Дела првично објавувани во Tribune (списание)
Категорија:Есеи од 1946 година
Категорија:Есеи од Џорџ Орвел
Терминологија од областа на теологијата

**Терминологија од областа на теологијата** — речник од протојереј Јован Таковски, издаден во 1999 година од МАНУ. 

Речникот е изработен во рамките на Проектот на МАНУ за изработка на терминолошки речници од разни науки. За овој речник бил задолжен Наставничкиот совет при Богословскиот факултет „Св. Климент Охридски“ во Скопје кој основал комисија за изработка на истиот. Со текот на времето, од оправдани причини, се откажале сите членови освен Јован Таковски.

## Содржина
Речникот опфаќа 482 поими подредени по азбучен ред. За сите поими се дадени соодветните преводи на српски, руски, англиски, француски, германски, грчки, црковнословенски и латински јазик.

По последниот наведен поим на македонски јазик дадени се „Регистри на еквивалентите на другите јазици“ (од страна 110), така што речникот е двонасочен.

## Осврт врз речникот
Во својот труд „*Термините и нивните француски еквиваленти во зборникот „Терминологија од областа на теологијата“ од Јован Таковски*“ се осврнува на структурата на зборникот, односно на начинот на претставување на поимите. Трудот, исто така, разгледува и одредени недоследности во однос на терминолошкото преставување, особено на полисемичните поими. Конечно, предмет на анализа се и француските еквиваленти, кај кои постои можност за исправка на одредени правописни грешки, но и за надополнување со попрецизни преводни еквиваленти.

Авторката заклучува дека со своето излегување од печат во 1999 година, овој зборник надополнува една огромна празнина во македонската терминологија, особено ако се има предвид значењето на православието за македонскиот народ низ историјата, а воедно и значењето на православието денес, кога православни теми стануваат сè поактуелни во рамките на современата македонска книжевност. Зборникот, значи, им овозможува, не само на стручните лица од областа, туку и преведувачите и на љубопитните, да откријат нови називи, да го откријат значењето на поими со чии називи се соочиле, но им биле непознати, и конечно да ги откријат значењата кои одредени поими ги добиваат во одредени контексти на православната вера. Во таа смисла, Зборникот претставува на некој начин и „призма“ која ни овозможува да разбереме како православието го поима светот. 

## Поврзано
*Јован Таковски

## Наводи

Категорија:Македонски јазик
Категорија:Речници на македонскиот јазик
Категорија:Речници
Категорија:Дела од 1999 година
Категорија:Изданија на МАНУ
Ал Грин

**Ал Грин** (англ: *Al Green;* целосно име: *Алберт Леорнес Грин* (англ: *Albert Leornes Greene*); роден на 13 април 1946 г.)  ― американски пејач и свештеник. Најпознат е по низата успешни соул песни кои ги објавил во раните 1970-ти, како: „Take Me to the River“, „Tired of Being Alone“, „I'm Still in Love with You“, „Love and Happiness“ и неговата најпозната песна „Let's Stay Together“. Откако неговата девојка извршила самоубиство, Грин станал ракоположен свештеник и се свртел кон госпел музиката. Подоцна се вратил на секуларната музика.

Грин бил примен во Куќата на славата на рокенролот во 1995 година. За него во музејот пишувало дека е „еден од најталентираните изведувачи на соул музика“. Тој, исто така, се нарекува и како „Последен од големите соул пејачи“. Грин има освоено 11 Греми награди, меѓу кои и наградата Греми за животно дело. Тој, исто така, ја добил наградата BMI икона и е добитник на Признание од Кенедиевиот центар. Списанието *[[Ролинг Стоун]]* го ставил на 65-то место на нивниот Список од 100 најголеми музичари на сите времиња, и на 14-то место на Списокот од 100 најдобри пејачи.
мини|266x266пкс| Ал Грин во ''Шоуто на Мајк Даглас'' во 1973 година
## Награди и почести
Ал Грин 21 пат бил номиниран за Греми награда, а освоил 11, вклучувајќи ја и наградата Греми за животно дело. Две неговите песни, „Let's Stay Together“ и „Take Me To the River“ се примени во Гремиевата куќа на славата.

Во 1995 година, Грин бил примен во Куќата на славните на рокенролот. Во 2004 година, тој бил примен во Куќата на славата на госпел музиката, а истата година бил примен и во Куќата на славата на текстописците. Исто така во 2004 година, списанието *[[Ролинг Стоун]]* го рангирало на 65-то место на нивната листа од 100 најголеми уметници на сите времиња. На 24 јуни 2009 година, ја добил BET наградата за животно дело.

На 26 август 2004 година, Грин бил одликуван за BMI икона, со што се приклучил на претходно почестените икони меѓу кои биле и легендите на ритам и блуз музиката: Џејмс Браун, Чак Бери, Литл Ричард и Бо Дидли. Грин бил примен во Мичигенската куќа на славата на рокенрол легенди во 2009 година. На 7 декември 2014 година, добил Почести од Кенедиевиот центар.
## Дискографија

## Наводи

## Надворешни врски

* 
* 

Категорија:Добитници на Греми за животно дело
Категорија:Американски соул пејачи
Категорија:Христијани од 20 век
Категорија:Живи луѓе
Категорија:Родени во 1946 година
Категорија:Американски ритам и блуз пејачи
Категорија:Американски поп пејачи
Категорија:Американски госпел пејачи
Категорија:Американски кантавтори
Категорија:Американски гитаристи
Категорија:Афроамерикански текстописци
Спомени од книжарницата

„***Спомени на книжарницата***“ (изворно на англиски: *Bookshop Memories*) ― есеј објавен во 1936 година од англискиот автор Џорџ Орвел. Како што наведува насловот, тоа е потсетување на неговото време поминато работејќи како помошник во продавница за половни книги.

## Заднина
Во октомври 1934 година, тетката на Орвел, Нели Лимузин, го препорачала за таа работа, како хонорарен помошник во Катчето на љубителите на книги во Саут Енд Роуд, Хемпстед. Продавницата ја воделе нејзините пријатели Вестропови, кои исто така му обезбедиле сместување. Ја делел работата со Јон Кимхе, така што попладне работел во продавница, утрата можел слободно да пишува, а навечер да се дружи.

Кимхе се присетил дека Орвел никогаш не седел, туку стоел среде продавницата, како „малку забранувачка фигура“, кој веројатно ја негодувал идејата да им продава нешто на луѓето. Кимхе ја задржа сликата на „многу висока фигура речиси како Де Гол“ со мало момче кое гледа нагоре и купува поштенски марки од него. Питер Ванситарт се сеќава дека ја посетил продавницата како дете со „малку нељубезниот помошник“ кој се обидувал да му продаде копија од *Трговецот Хорн во Мадагаскар*. Кеј Екевал, која воспоставил врска со Орвел по средбата со него во продавницата, се присети: „Го видов овој нов помошник и мислев дека е голема предност бидејќи можеше да стигне до сите полици што никој друг не можеше без да извлече скала надвор!“

Додека работел во книжарницата, Орвел работел на романот *[[Само нека аспидистра лета]]* (1936) и можел да се потпира на неговите искуства. Многу коментатори истакнале дека книжарницата во романот има мала врска со Катчето на љубителите на книги.

Есејот првпат бил појавен во изданието на *Fortnightly* во ноември 1936 година.

## Резиме
Орвел го опишува иритирачкото однесување на клиентите во книжарницата - снобови од првото издание, ориентални студенти, жени со нејасни умови и „тие луѓе кои би биле непријатни насекаде, но имаат посебни можности во книжарница“. Продавницата имала различни предмети, вклучувајќи машини за пишување, поштенски марки за собирачи, хороскопи и новогодишни новости (Орвел бил особено насмевнуван од фактурата за нив во која била вклучена фразата „2 дузи. Младенецот Исус со зајаци“). Сепак, главната споредна страна била библиотеката за позајмување книги, која за Орвел фрлил нова светлина врз читателите: „Во позајмувачката библиотека ги гледате вистинските вкусови на луѓето, а не нивните преправани вкусови“.

Како заклучок, Орвел вели дека не би сакал да биде продавач на книги со полно работно време, главно затоа што тоа е работа што има тежнеење да предизвика невкус за книгите.

## Поврзување

* Библиографија на Џорџ Орвел

## Наводи

## Надворешни врски

* Текст на ''сеќавањата на книжарницата''

Категорија:Дела првично објавувани во The Fortnightly Review
Категорија:Есеи од 1936 година
Категорија:Есеи од Џорџ Орвел
Штерјо Апостолина

**Штерјо Милиор Апостолина** () — македонски револуционер од влашка народност, учесник во македонското револуционерно движење, член и војвода на Македонската револуционерна организација.

## Животопис
лево|мини|322x322пкс|Апостолина со своето семејството, Периволи, 1912 г.
[мини|Четите на [Александар Кошка и Штерјо Апостолина]]
Апостолина е роден во гребенското село Периволи. Тој го организирал влашкиот комитет за вооружена борба во Македонија заедно со Александар Кошка во градот Букурешт. Во април 1907 година влегува во Македонија по каналите на ВМОРО со комитите Наки Апостолина (негов син), Мика Фуска и Стерјо Ниби од Периволи и Симо Кража од Самарина. Според Василе Диаманди - Аминчјанул, кон нив се придружиле и други Власи од Пинд, тоа се капетан Михали Тегујани, Леон Константинеску, Нули Шаманику, Георге Шаманику и Апостолаке од Периволи, Нику Баламоти од Војуша, како и Кота, Георге Буташи, Василе Буташи, Зику Цаца, Георге Цаца, Скупреи и други од Фрашер. Четата била активна во Костурско, Гребенско и Пинд, каде се борел против чети на грчката вооружена пропаганда во Македонија.

## Наводи


Категорија:Луѓе од Периволи
Категорија:Дејци на ВМОРО
Категорија:Македонски Власи
Категорија:Борци против грчката вооружена пропаганда во Македонија
Јован Таковски

**Јован Таковски** (,   –  , ) — македонски теолог, свештеник, професор, преведувач.

## Животопис
Таковски е роден на 18 март 1942 година во селото Умлена, Пехчевско, тогаш во Царството Бугарија, односно за време на окупацијата во Втората светска војна. Богословија завршил во Призрен, Богословски факултет во Белград (1967), Филолошки факултет во Скопје (1980), а последипломски студии во Париз. Докторирал како прв доктор по теолошки науки на Богословскиот факултет „Св. Климент Охридски“ во Скопје. Работел во Богословијата и на Богословскиот факултет во Скопје. Бил декан (2001–2004) на Факултетот и посетувачки професор (2006) при Мелбурншкиот универзитет во Австралија. Ракоположен за ѓакон (1973) и во свештенички чин (1993). Член на литературните преведувачи на Македонија. Автор на повеќе преводи и на научни прилози и одделни публикации. Учесник на научни трибини и собири во земјата и во странство.

## Награди
*2016 - Медал за заслуги за Македонија - за постигнатите исклучителни резултати од долгогодишната научна, образовна и книжевна дејност од областа на богословските науки.

## Поврзано
*Терминологија од областа на теологијата

## Наводи

Категорија:Македонски теолози
Категорија:Македонски свештеници
Категорија:Македонски преведувачи
Категорија:Македонски јазичари
Категорија:Југословенски теолози
Категорија:Југословенски свештеници
Категорија:Југословенски преведувачи
Категорија:Југословенски јазичари
Категорија:Носители на Медалот за заслуги за Македонија
Богдан Шиндиловски

**Богдан Шиндиловски** ( во  —  во ) — македонски композитор и музички педагог.

## Животопис

Уште како гимназијалец диригира со училишниот хор. По школувањето ги формира Градскиот мешан хор, Гимназискиот и Пионерскиот хор во Прилеп. Го основал и Музичкото училиште во Прилеп во 1949 година.

Подоцна компонирал, главно хорска музика (триесетина композиции) и музика за мандолински оркестри.

## Наводи

Категорија:Македонски композитори
Категорија:Македонски музички педагози
Стефан Шиндилов

**Стефан Шиндилов** (наречен и **Шиндил**; ? во  —  во ) — македонски војвода, кој бил активен во Прилепско.

## Животопис

За него се знае дека со целата негова чета херојски загинале во битката со аскерот и башибозукот во близина на прилепското село Тројаци.

## Наводи

Категорија:Македонски војводи
Икос

[мини|300пкс|Икос во [Недела на цариникот и фарисејот. Посен триод, ракопис од почетокот на ХVІ век]]
**Икос** (од грчкиот *οίκος*, „дом“) — црковна песна во која се прославува некој светител или празник. 

Икосите името го добиле затоа што биле пеани по домовите, каде што во молитва ноќите ги минувал Преподобен Роман Слаткопевец. Тој бил нивниот прв составувач според Св. Марко Ефески. 

Икосите заедно со кондаците го сочинуваат акатистот. Разликата меѓу икосот и кондакот е во нивната должина. Кондакот е покус, а икосот подолг — кондакот е темата, а икосот нејзиното развивање. 

Икосот се наоѓа и во осумгласниците, минеите и трипеснеците. Во нив доаѓа по шестата песна од канонот.

## Поврзано
*Акатист
*Канон
*Кондак

## Наводи

Категорија:Православна богослужба
Категорија:Грцизми
Категорија:Зборови што ги нема во ТРМЈ
Категорија:Црковна музика